Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 867

2. A munkaterület rövid, jellemzõ leírása A szakrestaurátor munkaterülete magában foglalja a mûtárgyvédelmi asszisztens munkaterületét. Azonfelül képes az adott tárgy készítéstechnikai jellemzõinek meghatározására, a károsodások okának, jellegének és mértékének felmérésére, leírására. A tisztításon és megerõsítésen túlmenõen képes a szakterületének megfelelõ tárgyak konzerválásának/restaurálásának, a mûtárgyak raktárban és kiállításokon való biztonságos elhelyezésének, valamint csomagolásának, mozgatásának elõkészítésére és felügyeletére. Együttmûködik a múzeum okleveles restaurátor(ai)val és tudományos munkatársaival természettudományos szakemberekkel, az adott szakterület mûtárgyaival kapcsolatos történeti, kultúrtörténeti, mûvészettörténeti, néprajzi, vallás- és technikatörténeti információk összegyûjtésében és feldolgozásában. További feladata a szakterületének megfelelõ általa végzett kezelések dokumentálása, konzerválási/restaurálási terv elkészítése, az anyagvizsgálat, valamint az elvégzett anyagvizsgálatok eredményének ismeretében a szakterületének megfelelõ konzerválás/restaurálás elvégzése.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes